[สถานที่ตั้ง/การเดินทาง]
ตั้งอยู่เส้นพุทธมณฑลสายสี่ขาเข้า เข้ามาจาก ถ.เพชรเกษม ประมาณ 500 เมตร ร้านตั้งอยู่ซ้ายมือ ก่อนถึงจะสะพานกลับรถ

[บรรยากาศในร้าน]
ร้านตกแต่งสไตล์โบราณ เน้นไม้เป็นหลัก มีของตกแต่งแบบโบราณเยอะ ตั้งอยู่บนบ่อน้ำ ทำให้มีลมพัดเย็นสบายตลอดเวลา 

[การบริการ]
ตามสไตล์ร้านข้าวแกงปกติมาถึงก็มาสั่งที่ด้านหน้า แล้วพนีกงานจะมาเสิร์ฟให้ที่โต๊ะ พนักงานพูดจาดีค่ะ

[คุณภาพ/รสชาติ อาหาร]
ชื่นชมในความสะอาดของอาหารเลยค่ะ ตู้สำหรับใส่กับข้าวทำที่ปิดอย่างดี ดูสะอาดสะอ้านมากๆ อาหารเท่าที่ชิมมาอร่อยหลายอย่าง ใช้วัตถุดิบคุณภาพ แต่อาหารที่เผ็ดจะเผ็ดมากตามสไตล์อาหารใต้ ถ้าคนทานไม่เผ็ดอาจจะไม่ค่อยถูกปากเท่าไหร่ หลังจากทานอาหารเสร็จก็ต่อด้วย ลอดช่องอบควันเทียน หอมอร่อยมากๆ ด้านหน้ามีกาแฟโบราณขายธรรมดาไปหน่อยไม่ได้ชงสด เห็นเอาออกมาจากถุงเทใส่แก้วให้เรา